गुरु वक्री अवस्था में राहु के साथ युति कर रहे हैं, जिसके कारण आमदनी में अस्थिरता रह सकती है। वित्तीय और प्रबंधन मामलों में सावधानी बरतें। गुरु के इस योग के कारण ग़लती होने की संभावना ज़्यादा है। सूर्य का गोचर बदलने के कारण पिछले काफ़ी दिनों से उच्चाधिकारियों के साथ चली आ रही परेशानियाँ दूर होंगी। आपकी कुंडली के सप्तम भाव में मंगल और शनि एक साथ दिखाई दे रहे हैं। इस योग के कारण गृहस्थ जीवन में ऊँच-नीच हो सकता है। ऐसे समय में धैर्य और संयम से काम लें। वैसे समय के साथ परिवार का माहौल बेहतर होने वाला है, इसलिए ज़्यादा परेशान होने की कोई दरकार नहीं है। नौकरी-पेशा में भाग्य आपका बख़ूबी साथ देगा, परंतु राहु और गुरु के प्रभाव से अनुकूल परिणाम प्राप्त नहीं होंगे। व्यवसायिक क्षेत्र में आपकी मान-मर्यादा कम हो सकती है और आपके कार्यों की तारीफ़ भी कुछ ख़ास नहीं मिलने वाली है। व्यापार के क्षेत्र में आपको अनुभवों की कमी का आभास हो सकता है। नकारात्मकता आपको घेर सकती है, इसका असर आपके कार्यों पर भी पड़ सकता है, इसलिए नकारात्मक विचारों को न पनपने दें।